《六月十一日窗散愁》
宋代·舒岳祥

平生志大孔文举，牢落依然不可羁。
茨阖小窗巢燕子，菰蒲新可式鹅儿。
胸襟大闷书不读，口吻微吟人未知。
安得一蓑江海去，持螯作鱠卧鸱夷。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。